Waldemar Cierpinski

Waldemar Cierpinski (født 1950) er en tidligere tysk maratonløper.

Cierpinski er en av tre utøvere, ved siden av etiopieren Abebe Bikila og kenyaneren Eliud Kipchoge, som har vunnet olympisk gull på maratondistansen to ganger. Det gjorde han under OL 1976 i Montréal og OL 1980 i Moskva. 

Han var praktisk talt ukjent da han deltok under OL 1976. Han løp sammen med ledergruppen inntil tittelforsvareren Frank Shorter fra USA rykket fra de øvrige etter 25 km. Cierpinski tok opp jakten og passerte Shorter, og vant til slutt med 51 sekunder.

Under OL i Moskva løp Cierpinski fornuftig og forsøkte ikke å holde det høye tempoet som ledergruppen satte opp. Han tok igjen ledergruppen etter 36 km, og opparbeidet seg et godt forsprang. Selv om Gerard Nijboer fra Nederland tok innpå på den siste kilometeren, spurtet Cierpinksi de siste 200 meterne inn til sitt OL-gull nummer to. 

I tillegg til to OL-gull tok han bronse på maratondistansen junder VM 1983 i Helsingfors, en fjerdeplass under EM 1978, samt fem nasjonale mesterskap for DDR. 

 OL-medaljer 
 16px|Gull 1976  Montréal -  Gull i friidrett, maraton menn  Øst-Tyskland
 16px|Gull 1980  Moskva -  Gull i friidrett, maraton menn  Øst-Tyskland

 Referanser 

 Eksterne lenker 


Kategori:Personer fra Salzlandkreis
Kategori:Tyske langdistanseløpere
Kategori:Tyske maratonløpere
Kategori:Olympiske mestere for Øst-Tyskland
Kategori:Olympiske mestere i friidrett
Kategori:Medaljevinnere under Sommer-OL 1976
Kategori:Deltakere for Øst-Tyskland under Sommer-OL 1976
Kategori:Friidrettsutøvere under Sommer-OL 1976
Kategori:Medaljevinnere under Sommer-OL 1980
Kategori:Deltakere for Øst-Tyskland under Sommer-OL 1980
Kategori:Friidrettsutøvere under Sommer-OL 1980
Kategori:Deltakere for Øst-Tyskland under EM i friidrett 1982
Kategori:Deltakere for Øst-Tyskland under VM i friidrett 1983